cyanic-selkie/wikianc huggingface dataset:
মালয়েশিয়া এয়ারলাইন্স ফ্লাইট ৩৭০
যাত্রী
মালয়েশিয়া এয়ারলাইন্স কর্তৃপক্ষ যাত্রীদের পরিবারের সদস্য ও স্বজনদের দেখাশোনার জন্য স্বেচ্ছাসেবকদের একটি দল পাঠিয়েছে। সংবাদমাধ্যমে প্রকাশিত এক বিবৃতিতে বলা হয় ফ্লাইটের যাত্রীদের মালয়েশিয়ার কুয়ালালামপুরে আনা, তাদের স্বাস্থ্যের খোঁজখবর, থাকার ব্যবস্থা ও প্রয়োজনীয় পরমর্মের জন্যই স্বেচ্ছাসেবকদের দলটি কাজ করছে। সর্বমোট চীন থেকে যাত্রীদের ১১৫ জন স্বজন কুয়ালালামপুরে এসেছে। অন্য পরিবারের সদস্যরা চীন থেকেই ঘটনা পর্যবেক্ষণ করছে, কারণ তাদের ভয় মালয়েশিয়া যাওয়ার পর তারা আরো ভেঙ্গে পড়বেন। এয়ারলাইন কর্তৃপক্ষ প্রত্যেক যাত্রীর স্বজনদের সমবেদনা স্বরুপ $৫,০০০ মার্কিন ডলার করে দেওয়ার প্রস্তাব দিয়েছে, কিন্তু স্বজনরা পরিস্থিতি অগ্রহণযোগ্য হিসেবে নিয়েছে ও এয়ারলাইন কর্তৃপক্ষকে প্রস্তাবটি পুনরায় বিবেচনার কথা বলেছে।
কার্যকারণ তত্ত্ব
৮ই মার্চ তারিখে বিমানটি হারিয়ে যাওয়ার পর থেকে এর নেপথ্য কারণ সম্পর্কে নানাবিধ তত্ত্ব প্রদান করা হয়েছে। প্রথম প্রশ্ন ছিল বিমানটি যাত্রাপথে দুর্ঘটনায় নিপতিত হয়ছিল কি-না। যদি দুঘর্টনা হয়ে তাকে তাহলে নেপথ্য কারণ কী? একটি ঘটনা বাদ দিলে মালয়েশিয়ান এয়ার সিস্টেমের নিরাপত্তা রেকর্ড খুবই ভালো। তদুপরি হারিয়ে যাওয়ার সময় বিমানটি মাটি থেকে ৩৫ হাজারেরও বেশি উচ্চতায় উড়ছিল; এই উচ্চতায় প্রাকৃতিক দুর্ঘটনা স্বাভাবিক নয়। তবে কোন বিস্ফোরণ হলে বা বিমানের বহিরাঙ্গিক খোলসটি ফেটে গেলে ওরকম উচ্চতায়ও বিমান ধ্বংস হতে পারে। এরকমও ভাবা হয়েছিল উড়োজাহাজটির চালক নিজেই কোন কারণে বিমানটিকে ধ্বংস করে আত্মহত্যার পথ বেছে নিয়েছিলেন কি-না।
বিমানটি পৃথিবীর সঙ্গে যোগাযোগ বন্ধ করার পর ভারত মহাসাগর অভিমুখে দিকবদল করে ৪/৫ ঘণ্টা আকাশে উড়েছিল তদন্তক্রমে এরকম তথ্য লাভের পর অনুমান করা হয় যে বিমানটি ছিনতাই হয়েছে।
যবনিকা
২৪ মার্চ ২০১৪ তারিখে মালয়েশিয় সরকারের পক্ষ থেকে ঘোষণা করা হয় যে, (সম্ভবত) ভারত মহাসাগরের দক্ষিণাংশে বিমানটি আকাশ থেকে পড়ে যায় এবং এর যাত্রীরা কেউ বেঁচে নেই। ভূ-উপগ্রহ কর্তৃক ধৃত চিত্র-উপাত্ত বিশ্লেষণ করে এই সিদ্ধান্তে উপনীত হওয়া গেছে যে জলপতনের আগে বিমানটি সরলরৈখিক পথে টানা ৭ ঘণ্টা ভারত  মহাসাগরের দক্ষিণাংশে - মানচিত্রে অনেকটাই বাংলাদেশের অবস্থান থেকে নিম্নাভিমুখী - উড্ডয়নরত ছিল। তবে জলপতনের ঠিক আগে বিমানটির অবস্থান সঠিক কী ছিল তা নির্ণয় করা সম্ভব হয় নি। তবে জলপতন এলাকার সন্নিহিত জলরাশিতে ভাসমান কিছু ধ্বংসাবশেষ পরিলক্ষিত হয়েছে। বিমানটি ধ্বংস হয়ে গেছে নিশ্চিত হওয়ার পর এর ধ্বংসাবশেষ, বিশেষ করে ব্ল্যাক বক্স বা ফ্লাইট রেকর্ডার, উদ্ধারের কার্যক্রম চলতে থাকে। এপ্রিলের (২০১৪) প্রথম সপ্তাহে অস্টেলিয় সরকারি সূত্রে জানানো হয় যে তাদের অনুসন্ধানী জাহাজ সাগরের তলদেশে ব্ল্যাকবক্স থেকে সিগন্যাল পেয়েছে এবং তারা এর অবস্থান সম্পর্কে নিশ্চিত। শেষাবধি কিছুই খুজেঁ পাওয়া যায় নি; সমুদ্রের তল দেশে ব্যাপক অনুসন্ধান চালানো হয় কিন্তু বিমানটি বিধ্বস্ত হওয়ার কোনোরূপ নিশ্চিত ইঙ্গিত বা ধ্বংসাবশেষ চিহ্নিত করা যায় নি। অত:পর মালযেশিয় সরকার এই মর্মে সিদ্ধান্ত গ্রহণ করে যে বিমানটি গভীর সমুদ্রে নিপতিত হয়ে ধ্বংস হয়ে গেছে, যাত্রীরা কেউ বেঁচে নেই। তবে বিমানটি নিখোঁজের প্রায় ৭১ দিন পর যুক্তরাজ্যভিত্তিক সাংবাদিক নাইজেল ক্যাথর্ন তার ফ্লাইট এমএইচ৩৭০: দ্য মিস্ট্রি  (ইং: Flight MH370 : The Mystery) নামক গ্রন্থে দাবী করেন যে চিন সাগরে যুক্তরাষ্ট্র-থাইল্যান্ড যৌথ সামরিক মহড়া কালে ওই বিমানটি গুলিবিদ্ধ হয়েছিল। প্রায় একই সময়ে মালয়েশিয় নেতা মাহাথির মোহাম্মদ সন্দেহ প্রকাশ করেন যে বিমানটি নিখোঁজ হওয়ার সঙ্গে যুক্তরাষ্ট্রের গোয়েন্দা সংস্থা সিআইয়ের যোগসূত্র থাকতে পারে।
জাফরাবাদ উচ্চ বিদ্যালয়, মীরসরাই
জাফরাবাদ উচ্চ বিদ্যালয় বাংলাদেশের একটি শিক্ষাপ্রতিষ্ঠান।
অবস্থান
বাংলাদেশের চট্টগ্রাম জেলার অন্তর্গত মীরসরাই উপজেলার ওয়াহেদপুর ইউনিয়নে এ বিদ্যালয়টি অবস্থিত।
ইতিহাস
জাফরাবাদ উচ্চ বিদ্যালয়টি ১৯৬৬ সালে জাফরাবাদ জুনিয়র বালিকা বিদ্যালয় নামে প্রতিষ্ঠিত হয়। এ প্রতিষ্ঠানটি ১৯৮২ সালে জাফরাবাদ উচ্চ বালিকা বিদ্যালয় হিসাবে স্বীকৃতি পায়। এলাকার চাহিদার প্রেক্ষিতে ২০০৮ সালে বিদ্যালয় পরিচালনা পর্ষদ বিদ্যালয়টিতে সহ-শিক্ষা চালুর সিদ্ধান্ত নেয় এবং ২০০৯ সালে বিদ্যালয়টি চট্টগ্রাম শিক্ষা বোর্ড কর্তৃক সহশিক্ষা চালুর অনুমোদন লাভ করে জাফরাবাদ জুনিয়র বালিকা বিদ্যালয় থেকে জাফরাবাদ উচ্চ বিদ্যালয় হিসাবে আত্মপ্রকাশ করে।
শিক্ষক-শিক্ষার্থী
বিদ্যালয়ের প্রধান শিক্ষক বাবু উত্তম কুমার বড়ুয়া ও সহকারী প্রধান শিক্ষক মো: আলতাফ হোসেন। বর্তমানে তিন শতাধিক এর অধিক শিক্ষার্থী এ বিদ্যালয়ে অধ্যয়নরত আছে।
অবকাঠামো
বিদ্যালয় ভবনটি একটি দ্বিতলা ভবন ও একটি খেলার মাঠ রয়েছে।
কৃতিত্ব ও ফলাফল
এসএসসি ২০২৩ সালে পাশের হার ৮৮.৪২% জিপিএ ৫:  ১জন।
উল্লেখযোগ্য শিক্ষার্থী
N/A
মার্কিন ভার্জিন দ্বীপপুঞ্জ ফুটবল ফেডারেশন
মার্কিন ভার্জিন দ্বীপপুঞ্জ ফুটবল ফেডারেশন (U.S. Virgin Islands Soccer Federation; এছাড়াও সংক্ষেপে ইউএসভিআইএসএ নামে পরিচিত) হচ্ছে মার্কিন ভার্জিন দ্বীপপুঞ্জের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮৭ সালে প্রতিষ্ঠিত হয়েছে। এটি প্রতিষ্ঠার ১১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার বছরেই সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর মার্কিন ভার্জিন দ্বীপপুঞ্জের সেন্ট ক্রোইয়ে অবস্থিত।
এই সংস্থাটি মার্কিন ভার্জিন দ্বীপপুঞ্জের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে মার্কিন ভার্জিন দ্বীপপুঞ্জ প্রিমিয়ার লীগ, সেন্ট ক্রোই ফুটবল লীগ এবং সেন্ট থমাস লীগের মতো প্রতিযোগিতার সকল কার্যক্রম পরিচালনা করে। বর্তমানে মার্কিন ভার্জিন দ্বীপপুঞ্জ ফুটবল ফেডারেশনের সভাপতির দায়িত্ব পালন করছেন হিলারেন ফ্রেডেরিক এবং সাধারণ সম্পাদকের দায়িত্ব পালন করছেন লিশাতি বেইলি।
অ্যাঞ্জেলা সোমারস
অ্যাঞ্জেলা সোমারস (নিউ ইয়র্ক, জুন ২১, ১৯৮৩) একজন মার্কিন পর্নোগ্রাফিক অভিনেত্রী এবং ইরোটিক মডেল।
কমলা সোহিনী
প্রথম জীবন
কমলা ছিলেন মুম্বাইয়ের এক বিখ্যাত উচ্চশিক্ষিত বংশের মেয়ে। তার বাবা ও কাকা দুজনেই মুম্বাইয়ের প্রেসিডেন্সি কলেজ থেকে রসায়ন শাস্ত্রে অনার্স নিয়ে গ্র্যাজুয়েশন করেছিলেন। স্বাভাবিক ভাবেই তারা চাইতেন যেন তাদের মেয়ে একজন মাদাম কুরির মত বড় মাপের বিজ্ঞানী হন। তখন তিনি কমলা ভাগবত। কাজেই নিজেকে যত রকম ভাবে একজন বড় বিজ্ঞানী হতে গেলে তৈরী হতে হয় তার প্রতিটি গুণ কমলা নিজের মধ্যে অর্জন করেছিলেন। পড়াশুনাতে ছিলেন অসম্ভব মনোযোগী। মুম্বাই বিশ্ববিদ্যালয় থেকে রসায়নে সর্বোচ্চ নম্বর নিয়ে গ্র্যাজুয়েশন করেছিলেন। ঠিক সেই সময় স্যার সি ভি রমন বাঙ্গালোর এ ইন্ডিয়ান ইন্সটিটিউট অব সায়েন্স প্রতিষ্ঠা করেছেন। ভারতবর্ষের এমন এক প্রতিষ্ঠান যেখানে আধুনিক গবেষণার সমস্ত সুযোগসুবিধা রয়েছে। কাজেই সব বিজ্ঞানী ও ভাবী বিজ্ঞানীদের লক্ষ্য আই আই এস সি বাঙ্গালোর। কমলা ও তার ব্যাতিক্রমী নন। যেহেতু তিনি মুম্বাই বিশ্ববিদ্যালয়ের সর্বোচ্চ নাম্বার এর অধিকারিণী তাই তার মনে দৃঢ় প্রত্যয় ছিলো তিনি রমন এর কাছে গবেষণা করার সুযোগ পাচ্ছেনই। এ রকম মনোভাব নিয়ে তিনি বাবা ও কাকার সাথে বাঙ্গালোর রওনা হলেন।
অ্যাঞ্জেলা সোমারস
জীবনী
অ্যাঞ্জেলা সোমারস ১৯৮৩ সালের জুন মাসে নিউ ইয়র্ক শহরের কুইন্স কাউন্টিতে জন্মগ্রহণ করেন। নাচ শেখার আগে তিনি একজন সৌন্দর্যবিদ এবং মেক-আপ শিল্পী হিসাবে কাজ শুরু করেছিলেন, যার জন্য তার ৪ বছর সময় লাগে। তিনি বিভিন্ন মার্কার জন্য গ্ল্যামার এবং অন্তর্বাস মডেলের পাশাপাশি একজন ওয়েবক্যাম গার্ল হিসাবে চাকরির পাশাপাশি নাচও চালিয়ে যান।
কমলা সোহিনী
রমনের গবেষণা কেন্দ্রে কমলা
কমলা এতদিন ছিলেন বাবা মার ছত্রছায়ায়। এবার তার প্রকৃত নারী জীবনের সংগ্রাম শুরু হল। তিনি জানতে পারলেন তিনি নারী, এই অপরাধে তিনি রমন এর গবেষণা কেন্দ্রে ভর্তির অনুপযুক্ত। তার বাবা কাকার শত অনুরোধ,যুক্তি রমন এক কথায় খারিজ করে দিলেন। তিনি জানিয়ে দিলেন-–“I am a man of single word, I will not allow any girl to admit in my Institution”. তাই হতাশ বাবা কাকার বোধ হয় কমলাকে নিয়ে ফিরে যাওয়া ছাড়া আর কোনও উপায় ছিল না। কিন্তূ কমলা ছিলেন অন্য ধাতু দিয়ে গড়া। তিনি রমন এর এই অন্যায় এর বিরুদ্ধে রুখে দাঁড়ালেন। ভর্তি না করার যুক্তিপূর্ণ কারণ জানতে চেয়ে সত্যাগ্রহ শুরু করলেন। প্রথমদিন অগ্রাহ্য করলেও রমণকে হার মানতে হোলো কমলার জিদ এর কাছে।এটা হয়তো কমলার নৈতিক জয়। কিন্তূ যে সব শর্ত সেদিন রমন কমলার উপর আরোপ করেছিলেন তা ভাবলে আজও সবার মনে প্রশ্ন জাগে নারী জাতি কী আমাদের সমাজে কখনো যোগ্য সম্মান পেয়েছে? কামালকে যে শর্তগুলো রমন দিয়েছিলেন সেগুলো হল- ১) তিনি কখনোই রেগুলার ক্যান্ডিডেট হিসেবে বিবেচিত হবেন না। ২) ল্যবরেটরিতে কাজ করার সময়সীমা তার গাইড এর উপর নির্ভর করবে। ৩) ল্যবরেটরির পরিবেশ তিনি বজায় রাখার চেষ্টা করবেন।
এই কারণেই হয়তো কমলা কখনোই রমনকে ক্ষমা করতে পারেন নি। তাই আমরা দেখতে পাই ১৯৯৭ সালে মুম্বাই এর ভাবা অ্যাটমিক রিসার্চ সেন্টার এ ইন্ডিয়ান উইমেন সায়েন্টিস্টস অ্যাসোশিয়েশন আয়োজিত এক সংবর্ধনা সভায় রমন সম্পর্কে কমলার তীব্র বিদ্বেষ ভাব। এই সভায় কমলা বলেছিলেন''Though Raman was a great scientist, he was very narrow-minded. I can never forget the way he treated me just because I was a woman,'' ভর্তির শর্ত হিসেবে যে পূর্ব শর্তগুলো রাখা হয়েছিল তার কোনটাই যে কমলা মন থেকে মেনে নিতে পারেন নি তা আমরা বুঝতে পরি যখন কমলার মুখ থেকে শুনি-``Even then, Raman didn't admit me as a regular student. This was a great insult to me. The bias against women was so bad at that time. What can one expect if even a Nobel laureate behaves in such a way?’’ অর্থাৎ‍ খানিকটা বাধ্য হয়েই কমলা শর্ত গুলো মেনে নিয়েছিলেন। একজন গবেষকের মনে এটা কতখানি আঘাতের হতে পারে তা সহজেই অনুমেয়। শুধুমাত্র নারী হবার অপরাধে এমন শাস্তি ভাবায় যায় না। যাই হোক তিনি ভাগ্যবান কারণ এখানে শ্রীনিবাসন এর মত একজন উদারমনের শিক্ষক পেয়েছিলেন।তিনি পড়াশুনার ব্যাপারে যতটাই কঠোর ছিলেন শিক্ষক হিসাবে ছিলেন ততটাই উদার। মূলত তাঁরই উত্‍সাহে তিনি বিভিন্ন প্রোটিন নিয়ে গবেষণার কাজ শুরু করেন।সেই সময় বোধ হয় তিনিই একমাত্র গ্র্যাজুয়েট যিনি প্রোটিন নিয়ে গবেষণা করছিলেন। শ্রীনিবাসন শুধুমাত্র তাকে গবেষণার কাজেই সাহায্য করতেন তা নয় রীতিমত তখনকার যুগের জীববিজ্ঞানীদের সংগে পত্রচার মারফত কী ভাবে যোগাযোগ রাখতে হয় তা শেখাতেন, ফলে কমলা অল্প দিনের মধ্যেই আধুনিক গবেষণার সঙ্গে পরিচিত হয়ে গেলেন। কমলার প্রোটিন সংক্রান্ত মৌলিক গবেষণার জন্যে মুম্বাই ইউনিভার্সিটি তাঁকে এম এস সি ডিগ্রী প্রদান করল। তার চাইতেও বড় সাফল্য এল যখন তিনি কেম্ব্রিজ ইউনিভার্সিটিতে গবেষণা করার সুযোগ পেলেন।১৯৩৬ সালে তিনি স্প্রিংগের(SPRINGER) স্কলারশিপ ও মুম্বাই ইউনিভার্সিটির স্যার মঙ্গলদাস নথুভাই স্কলারশিপ পান। প্রথমটি তাঁর কেম্ব্রিজ ইউনিভার্সিটিতে পড়বার জন্যে আর দ্বিতীয়টির জন্যে তিনি আমেরিকা উইমেন সায়েন্টিস্ট মিটিং এ যোগ দিতে পারেন। যাই হোক কমলার সাফল্য রমন এর চোখ খুলে দেয়, তিনি তার গবেষণা কেন্দ্রের দ্বার মেয়েদের জন্যে উন্মুক্ত করে দেন। তারই প্রতিক্রিয়ায় পরবর্তীকালে কমলা বলেন-“This incident forced Raman to change his opinion about women and from that year he admitted a few students every year,''.আজও যেখানে লিঙ্গ বৈষম্য প্রকট সেখানে এই কথাটি হয়তো অনেক মেয়েদের মনে প্রত্যয় যোগাবে। মুম্বাই ইউনিভার্সিটির উপর কমলার কৃতজ্ঞতা ছিল বিশাল তাই যখন তিনি কেম্ব্রিজ বিশ্ববিদ্যালয় থেকে ১৯৩৮ সালে ডেরেক রিখটার এর সাথে তাঁর গবেষণা পত্র প্রকাশ করলেন তাতে পাদটীকাতে উল্লেখ করলেন-“The authors wish to thank Sir Frederick Hopkins and Prof. F. Golla for their interest and Dr G. Fraenkel for a gift of animals. One of us (K. B.) wishes to express her gratitude to the University of Bombay for the award of Springer Research and Sir Mangaldas Nathubhai Scholarships.” কোনও ইউনিভার্সিটির প্রতি এত শ্রদ্ধা দেখানো বোধহয় ভারতীয়দের পক্ষেই সম্ভব।
কেম্ব্রিজ-এ কমলা
যাই হোক কেম্ব্রিজ বিশ্ববিদ্যালয়ে কমলার দিনগুলোভীষণ আনন্দেই কেটেছিল, তার কারণ সেখানের পরিবেশ, গবেষণার অফুরন্ত সুযোগ, সর্বোপরি যে সব মানুষদের সঙ্গে কাজ করতেন তাদের সহযোগিতা তাকে পরিতৃপ্ত করে তুলেছিল। এই প্রসঙ্গে হপকীন ডেরেক রিখটারও রবিন হিল এর কথা আসবেই। সমস্ত ভারতবাসী তাদের কাছে কৃতজ্ঞ।
কর্মজীবন
এখানে তিনি সরাসরি সহ অধিকর্তার পদে যোগ দেন। ভিটামিন এর উপর নানান গবেষণার কাজ শুরু করেন। দেশ বিদেশ এর বিভিন্ন জার্নাল এ তার এই গবেষণা পত্রগুলি প্রকাশিত হতে থাকে।কিন্তূ তার মনে কেমন যেন এক হতাশা কাজ করতে থাকে যে মেয়ে বলে এই প্রতিষ্ঠানে তিনি খুব বেশি একটা সাফল্য পাবেন না। ঠিক এই সময় তার কাছে এম ভি সোহনীর সাথে বিবাহের প্রস্তাব আসে। তিনি এই প্রস্তাব গ্রহণ করেন এবং ১৯৪৭ সালে পুরোপুরি ভাবে মুম্বাই চলে যান।
ঠিক সেই সময় মহারাষ্ট্র সরকার রয়াল ইন্সটিটিউট অব সায়েন্স এ বায়ো কেমিস্ট্রি বিভাগ খুলেছেন। এই বিভাগ চালানোর জন্যে উপযুক্ত প্রোফেসর খোজা চলছে। কমলা সেই পদের জন্যে আবেদন জানলেন, এবং বলাই বাহুল্য যে তিনি ওই পদের জন্যে মনোনীত হলেন। এখানে কমলার জীবনের নুতন এক অধ্যায় শুরু হল। তিনি গবেষক থেকে হলেন আদর্শ শিক্ষিকা। তার ছাত্রছাত্রীদের নিয়ে পুষ্টির উপর গবেষণা শুরু করলেন। সেই সময় যা ছিল দেশের পক্ষে খুবই জরুরী। কমলা ও তার ছাত্রছাত্রীরা ডাল, ধান, আটা প্রভৃতির পুষ্টিগুণ নিয়ে নানান উল্লেখযোগ্য কাজ করতে থাকেন। তাদের কাজের উদ্দেশ্যে শুধুমাত্র গবেষণা করা তা ছিল না। দেশের প্র্য়োজন অনুসারে গবেষণা করার জন্য ছাত্র ছাত্রীদের উদ্বুদ্ধ করার মত আদর্শ শিক্ষিকা ছিলেন তিনি। এই সময় তার উল্লেখযোগ্য কাজ হল নীরার উপর কাজ। নীরা হল খেজুর গাছ থেকে তৈরি রস। রাষ্ট্রপতি রাজেন্দ্র প্রসাদ স্বয়ং তাকে এই কাজের জন্য উত্‍সাহ যোগান। কমলা লক্ষ কারেন যেসব আদিবাসী মেয়েরা নীরা পান করেন বিশেষত তারাই কৈশোর অবস্থায় বা গর্ভধারনের সময় অপুষ্টি সংক্রান্ত রোগে কম ভোগেন। তিনি আরও লক্ষ করেন নীরার মধ্যে ভিটামিন সি ও অন্য সব ভিটামিনগুলো বহুদিন দিন পর্যন্ত কার্যক্ষমতা বজায় রাখতে সক্ষম। কমলা ও তার ছাত্র ছাত্রীরা দীর্ঘ বার বছর ধরে নীরার উপর কাজ করে এসেছেন। অবশেষে এই কাজের স্বীকৃতি হিসেবে তাকে রাষ্ট্রপতি পুরস্কার দিয়ে সম্মান জানান হয়। এখানে তিনি দুধের প্রোটিন নিয়েও নানা কাজ করেন। ছাত্র ছাত্রী গড়ার পাশাপাশি তিনি তাদের বিভিন্ন রিসার্চ জার্নালএ লেখা পাঠাতেও উত্‍সাহিত করতেন। অবশেষে কর্মজীবনের শেষ চার বছর তিনি ইন্সটিটিউট অফ সায়েন্স এর নির্দেশক হন। আভ্যন্তরীণ রাজনীতি না নারী হবার বাধা কোন বাধা যে তার নির্দেশক হবার পথে অন্তরায় ছিল তা আজও অজানা। অবশ্য কমলা কোথাও এ বিষয়ে কোনও ক্ষোভ প্রকাশ করেন নি। বরং তার নির্দেশক হবার খবর শুনে ডক্টর ডেরেক রিখটার জানলেন-“made history by being the first lady Director of such a big science institute.”
কমলার অন্য দিক
১৯৬৬ সালে কমলা সহ নয়জন মহিলা প্রথম Consumer Guidance Society of India সংক্ষেপে সি জি এস আই নামক সংস্থা স্থাপন করেন। ক্রেতা সুরক্ষা মতনবিষয় নিয়েসেই সময় ভাবনা চিন্তা শুরু করেন। এক কথায় তার এই চিন্তা ভাবনা ছিল সেই সময়ের চেয়ে বেশ খানিকটা এগিয়ে। এই সংস্থাটির কাজ ছিল ভেজাল নিয়ে গবেষণা করা। দোকানদারদের সঠিকমানের ওজন বাবহার করতে বাধ্য করা। তাছাড়া কমলা নিজে ক্রেতা সুরক্ষা বিষয়ে নানান প্রবন্ধ লিখতেন সাধারণ মানুষকে অবহিত করানোর জন্য।ছোটদের জন্য মাতৃভাষাতে বিজ্ঞান শিক্ষা দেবের জন্যে মারাঠি ভাষায় কতকগুলি বইও রচনা করেছেন। সি জি এস আই এর তরফথেকে তিনি নিয়মিত কিমত নামে এক পত্রিকা প্রকাশ করতেন। ক্রেতা সুরক্ষা বিষয়ে নানান পরামর্শ থাকতো এই পত্রিকাটিতে।
কমলার জীবন ছিল বর্ণবহুল। তিনি সর্বদায় নিজেকে সৃষ্টিশীল কাজে নিয়োজিত রাখতেন।
অন্তিম মুহূর্ত
যাঁরা যে সম্মান পাবার অধিকারি ঈশ্বর বোধ হয় তাদের জন্য সে রকম ব্যবস্থা করে রাখেন। কমলা সারাজীবন নারী শক্তির প্রতীক হিসেবে কাজ করে গেছেন। গবেষক, শিক্ষিকা, সমাজসেবী, লেখিকা প্রায় প্রতিটি ক্ষেত্রেই তিনি নারী হয়েও সমস্ত বাধা বিপত্তি তুচ্ছ করে মাথা উঁচু করে লড়াই চালিয়ে গেছেন। তাই তার জীবনের অন্তিম লগ্নটিও ভগবান বোধ হই সেরকম ভাবেই রচনা করে রেখেছিলেন। সালটা ১৯৯৮। ডক্টর জি ভি সত্যাবতী তখন ইন্ডিয়ান কাউনসিল অব মেডিক্যাল রিসার্চ এর মহানির্দেশক। তিনিই প্রথম মহিলা যিনি এরকম একটি প্রতিষ্ঠান এর মহা নির্দেশক। তাই যখন তিনি কমলার কথা জানতে পারেন তখন তাকে সম্মান জানানোর জন্যে এক বিশাল অনুষ্ঠানের আয়োজন কারেন। সেই সংবর্ধনা অনুষ্ঠান চলাকালীন মঞ্চেই কমলা কোমাতে চলে যান। এত গৌরবজনক মৃত্যু আর কার বা হয়?
রামানন্দ শতবার্ষিকী কলেজ
রামানন্দ শতবার্ষিকী কলেজ বা রামানন্দ সেন্টেনারি কলেজ পশ্চিমবঙ্গের পুরুলিয়া জেলার একটি কলেজ। এই কলেজের অবস্থান পুরুলিয়া শহর থেকে ৪৮ কিলোমিটার দূরে পুরুলিয়া-পুঞ্চা সড়কের উপর লৌলাড়া গ্রামে। ১৯৭১ সালে বাঁকুড়া জেলার বিশিষ্ট সাংবাদিক ও শিক্ষাবিদ রামানন্দ চট্টোপাধ্যায়ের জন্মশতবর্ষে প্রতিষ্ঠিত এই কলেজ জেলার অন্যান্য মহাবিদ্যালয়গুলির মতো বর্ধমান বিশ্ববিদ্যালয়ের অন্তর্ভুক্ত।
রামানন্দ শতবার্ষিকী কলেজটি গড়ে ওঠে মানভূম আনন্দ আশ্রম নিত্যানন্দ ট্রাস্টের ভবন ও জমিতে। উক্ত ট্রাস্ট কলেজ নির্মাণে ২৫,০০০ টাকা দান করেছিলেন। কলেজের প্রতিষ্ঠায় মুখ্য ভূমিকা নেন গ্রামের বিশিষ্ট শিক্ষাব্রতী হরিহর মুখোপাধ্যায়। বর্তমানে পাঁচটি বিষয়ে অনার্স-সহ মোট তেরোটি বিষয় এই কলেজে পড়ানো হয়। ছাত্রছাত্রীর সংখ্যা প্রায় ১০০০ জন।
সাতুলিয়া মাদ্রাসা
সাতুলিয়া ইসলামিয়া সিনিয়র মাদ্রাসা (Satulia Islamia Senior Madrasah) ভারতের পশ্চিমবঙ্গে অবস্থিত একটি ইসলাম ধর্মীয় উচ্চশিক্ষা প্রতিষ্ঠান।
অবস্থান
এই শিক্ষাপ্রতিষ্ঠানটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার কাশিপুর থানার পিঠাপুকুর এলাকার সাতুলিয়া গ্রামে অবস্থিত (পিন: ৭০০১৩৫)।
ইতিহাস
এই মাদ্রাসাটি ১৯৪৯ সালে প্রতিষ্ঠিত হয় এবং ১৯৭১ সালে সরকারি অনুমোদন লাভ করে। প্রথমাবস্থায় এই প্রতিষ্ঠানটিতে কেবল এবতেদায়ি (প্রাইমারি) ও আলিম (মাধ্যমিক) শ্রেণীতে শিক্ষা দান করা হলেও ২০০৮ সাল হতে ফাজিল (উচ্চ মাধ্যমিক) এবং ২০১৫ সাল হতে কামিল (স্নাতক) শ্রেণিও অন্তর্ভুক্ত করা হয়।
শিক্ষণ পদ্ধতি
এখানে পাঠক্রম হিসাবে West Bengal Board of Madrasah Education-এর শিক্ষাক্রম অনুসরণ করা হয়। এই প্রতিষ্ঠানটিতে এবতেদায়ি (প্রাইমারি), আলিম (মাধ্যমিক), ফাজিল (উচ্চ মাধ্যমিক) ও কামিল (স্নাতক) শ্রেণিতে পাঠ দান করা হয়।
তুষার ইমরান
শেখ তুষার ইমরান (জন্ম: ১০ ডিসেম্বর, ১৯৮৩) খুলনা বিভাগের যশোরে জন্মগ্রহণকারী বাংলাদেশী ক্রিকেটার। বাংলাদেশ ক্রিকেট দলের পক্ষে ৪ টেস্ট ও ৩৭টি একদিনের আন্তর্জাতিকে অংশ নিয়েছেন। দলে তিনি মূলতৎ মাঝারি সারির ডানহাতি ব্যাটসম্যান হিসেবে আক্রমণাত্মক ভঙ্গীমায় খেলতেন।
খেলোয়াড়ী জীবন
২০০০-০১ মৌসুমে সতের বছর বয়সে ঘরোয়া ক্রিকেটে খুলনা বিভাগের পক্ষে ১০৬ বলে ১৩১ রান করে আলোচনায় আসেন। একই মৌসুমে বাংলাদেশ ক্রিকেট দলে টেস্ট মর্যাদা পেলেও ২০০১ সালে তাকে জাতীয় দলের পক্ষে একদিনের আন্তর্জাতিকে খেলার সুযোগ দেয়া হয়। ২৮ জুলাই, ২০০২ তারিখে শ্রীলঙ্কা সফরে স্বাগতিক শ্রীলঙ্কা ক্রিকেট দলের বিপক্ষে তার টেস্ট অভিষেক ঘটে। প্রথম ইনিংসে ৮ ও দ্বিতীয় ইনিংসে ২৮ রান করেন তিনি। ঐ খেলায় বাংলাদেশ দল ২৮৮ রানে পরাজিত হয়।
আন্তর্জাতিক ক্রিকেট অঙ্গনে অংশগ্রহণের জন্য তাকে বেশ চেষ্টা করতে হলেও তিনি বাংলাদেশ এ-দলের অধিনায়কত্ব করেছেন। ২০০৫ সালে ইংল্যান্ড সফরে বাংলাদেশ এ-দলের সদস্য মনোনীত হন। সারের বিপক্ষে তিনি রান-বল সমান রেখে ৭০ রান করেন।
কাকরাইল
কাকরাইল বাংলাদেশের রাজধানী ঢাকার কেন্দ্রীয় আবাসিক এলাকা।
ইতিহাস
১৭শ শতাব্দী থেকেই এখানে মানুষের যথেষ্ট আনাগোনা ছিল। ১৮শ শতাব্দীর শেষের দিক থেকেই এই এলাকায় মানুষ আবাসিকভাবে বসবাস করা শুরু করে।
কাকরাইলের অবস্থান
কাকরাইল ঢাকা শহরের অনেক গুরুত্বপূর্ণ ও বিলাসবহুল একটি জায়গা। এটি মগবাজারের দক্ষিণে অবস্থিত।
গুরুত্বপূর্ণ স্থান
বাংলাদেশ সরকারের প্রধান হিসাবরক্ষণ কর্মকর্তার কার্যালয়। এখানে রয়েছে ইনস্টিটিউট অব ডিপ্লোমা ইঞ্জিনিয়ার্স, কাকরাইল।
ঐতিহাসিক মসজিদ
কাকরাইলে রয়েছে ঐতিহাসিক কাকরাইল মসজিদ। এখানে তাবলীগ জামাতের লোকজন একত্রিত হয়ে থাকে।
রমনা পার্ক
রমনা পার্ক এই এলাকার সীমানার মধ্যেই অবস্থিত।
শিক্ষা প্রতিষ্ঠান
ইউআইটিএস, বাংলাদেশ বিজ্ঞান ও প্রযুক্তি ইনস্টিটিউট, উইল্‌স্‌ লিট্‌ল্‌ ফ্লাওয়ার স্কুল অ্যান্ড কলেজ, হাবিবুল্লাহ বাহার কলেজ।
বাণিজ্যিক প্রতিষ্ঠান
ঢাকা শহরের অন্যতম বাণিজ্যিক এলাকা হিসেবে এখানে অনেক বড় বড় বাণিজ্যিক প্রতিষ্ঠান গড়ে উঠেছে। এছাড়াও দেশ টিভি, শ্রুতি রেকর্ডিং স্টুডিও, মিডিয়া পাড়া এর প্রধান কার্যালয় এবং স্টুডিও কাকরাইলে অবস্থিত।
ফরহাদ হোসেন (অধ্যাপক)
ফরহাদ হোসেন (জন্ম: ১৯৫৮) একজন বাংলাদেশী শিক্ষাবিদ। তিনি জাহাঙ্গীরনগর বিশ্ববিদ্যালয়ের (জাবি) সাবেক উপ-উপাচার্য, পরিসংখ্যান বিভাগের অধ্যাপক এবং মাওলানা ভাসানী বিজ্ঞান ও প্রযুক্তি বিশ্ববিদ্যালয়ের (মাভাবিপ্রবি) বর্তমান উপাচার্য।
জন্ম
ফরহাদ হোসেন ১৯৫৮ সালে মাদারীপুরের শিবচর উপজেলার বাখরের কান্দি গ্রামে জন্মগ্রহণ করেন।
শিক্ষাজীবন
তিনি মাদারীপুরের পাঁচ্চর উচ্চ বিদ্যালয় থেকে ১৯৭৩ সালে মাধ্যমিক ও ফরিদপুরের সরকারি রাজেন্দ্র কলেজ থেকে ১৯৭৫ সালে উচ্চমাধ্যমিক পরীক্ষায় উত্তীর্ণ হন। ফরহাদ হোসেন ঢাকা বিশ্ববিদ্যালয়ের পরিসংখ্যান বিভাগ থেকে ১৯৭৮ সালে বিএসসি (সম্মান) এবং ১৯৭৯ সালে এমএসসি পাস করেন। তিনি জাপানের টোকিওতে অবস্থিত দ্য ইনস্টিটিউট অব স্ট্যাটিস্টিক্যাল ম্যাথম্যাটিকস থেকে ১৯৯৫ সালে পিএইচডি ডিগ্রি অর্জন করেন।
কর্মজীবন
ফরহাদ হোসেন ঢাকা বিশ্ববিদ্যালয়ের পুষ্টি ও খাদ্য বিজ্ঞান ইনস্টিটিউটে প্রভাষক হিসেবে কিছুদিন শিক্ষকতা করার পর বাংলাদেশ পরমাণু শক্তি কমিশনে বৈজ্ঞানিক কর্মকর্তা পদে যোগ দেন। অতঃপর তিনি জাহাঙ্গীরনগর বিশ্ববিদ্যালয়ের পরিসংখ্যান বিভাগে সহকারী অধ্যাপক হিসেবে যোগদান করেন। এরই ধারাবাহিকতায় তিনি বিভাগটির অধ্যাপক পদে উন্নীত হন। এছাড়া সৌদি আরবের কিং খালিদ বিশ্ববিদ্যালয় এবং মার্কিন যুক্তরাষ্ট্রের বল স্টেট ইউনিভার্সিটিতে অতিথি অধ্যাপক হিসেবে অধ্যাপনার অভিজ্ঞতা রয়েছে তার।
অধ্যাপনার পাশাপাশি তিনি জাহাঙ্গীরনগর বিশ্ববিদ্যালয়ের সিনেট ও সিন্ডিকেট সদস্য, শিক্ষক সমিতির সাধারণ সম্পাদক, উপ-উপাচার্য এবং বাংলাদেশ বিশ্ববিদ্যালয় মঞ্জুরী কমিশনের খণ্ডকালীন সদস্যসহ বিভিন্ন গুরুত্বপূর্ণ দায়িত্ব পালন করেন।
ফরহাদ হোসেন ২০২২ সালের ১০ জানুয়ারি মাওলানা ভাসানী বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিয়োগ লাভ করেন এবং ১২ জানুয়ারি আনুষ্ঠানিকভাবে পরবর্তী চার বছরের জন্য উপাচার্যের দায়িত্বভার গ্রহণ করেন।
প্রকাশনা
দেশীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে।
ফিলিস্তিন: একজন সালাহুদ্দীনের অপেক্ষায়
ফিলিস্তিন: একজন সালাহুদ্দীনের অপেক্ষায় (فلسطين في انتظار صلاح الدين) ফিলিস্তিনের ওপর লিখিত ভারতীয় দেওবন্দি ইসলামি পণ্ডিত নূর আলম খলিল আমিনীর একটি সামগ্রিক বই। লেখক তথ্য প্রমাণের সাহায্যে প্রাগৈতিহাসিক যুগ থেকে আধুনিক যুগ পর্যন্ত ইহুদি জাতি ও ফিলিস্তিনের পূর্ণ ইতিহাস সহ এর রাজনৈতিক ও সামাজিক প্রেক্ষাপট তুলে ধরেছেন। ২০১৩ সালে আসাম বিশ্ববিদ্যালয়ে বইটির উপর একটি পিএইচডি গবেষণা সম্পন্ন হয়। ২০২০ সালে বইটির বঙ্গানুবাদ করেন শাহেদ হারুন।
ভরত রাম
জীবনী
দিল্লিতে জন্মগ্রহণকারী রাম ছিলেন লালা শ্রী রামের পুত্র, যিনি দিল্লি ক্লথ অ্যান্ড জেনারেল মিলস প্রতিষ্ঠা করেছিলেন। রাম মডার্ন স্কুল নিউ দিল্লিতে প্রাথমিক শিক্ষা শেষ করেন। তিনি দিল্লির সেন্ট স্টিফেন কলেজ থেকে গণিতে স্নাতক ডিগ্রি লাভ করেন। ১৯৩৫ সালে স্নাতক হওয়ার পর, তিনি একজন শিক্ষানবিশ হিসাবে দিল্লি ক্লথ অ্যান্ড জেনারেল মিলসে যোগ দেন এবং ১৯৫৮ সালে চেয়ারম্যান ও ব্যবস্থাপনা পরিচালক পদে উন্নীত হন।
রাম একজন উত্সাহী গলফার ছিলেন এবং ভারতীয় গল্ফ ইউনিয়ন প্রতিষ্ঠায় সাহায্য করেছিলেন।
রাম জুলাই ২০০৭ তারিখে নয়াদিল্লির একটি হাসপাতালে মারা যান।
খোদা
খোদা (, Xweda, Xuda) হল একটি ইরানি শব্দ, যার দ্বারা আল্লাহ বা ঈশ্বরকে বোঝানো হয়। প্রকৃত পক্ষে এটি আহুরা মাজদা (জরাথুস্ট্রবাদ ধর্মে ঈশ্বর) কে ডাকতে ব্যবহৃত হয়।
ইসলামী ব্যবহার
ইসলামের সময় থেকে শব্দটি আল্লাহকে ডাকতে ব্যবহৃত হয়ে আসছে। ইসলামের আল্লাহর আরবি নাম আল মালিক এর সমান্তরালে মালিক, মুনিবব, রাজা, প্রভু বোঝাতে ব্যবহার হয়।
খোদা হাফেজ (অর্থ আল্লাহ্ আপনার রক্ষা কর্তা বা আল্লাহ্ আপনাকে রক্ষা করুন) শব্দগুচ্ছটি সাধারণভাবে ফার্সি, কুর্দি, পশতু ভাষায় বহুল ব্যবহৃত এবং দক্ষিণ এশিয়ার উর্দু ও বাংলা ভাষী মুসলমানদের মধ্যে বিশেষ করে ব্যবহৃত হয়। এছাড়া যদিও আরবি শব্দ আল্লাহ্ সবার নিকট সমানভাবে প্রচলিত তারপরেও ধারণকৃত শব্দ হিসাবে খোদা উর্দু ও বাংলা ব্যবহৃত হয়ে আসছে।
শব্দ ব্যবহার
কিছু মুসলিম আলেম মূল ইসলামী আরবী শব্দ "আল্লাহ" (ﷲ)-এর ব্যবহারকে অধিক উৎসাহিত করে থাকেন, যুক্তি হিসেবে তারা বলেন, সালাত শব্দটি কুরআনে ব্যবহৃত হয়েছে, তাই শব্দটি বলার সময় প্রতি হরফে দশ নেকি করে ৪ হরফে মোট ৪০ নেকি সাওয়াব পাওয়া যাবে, যা খোদা বা অন্যান্য অ-কুরআনীয় প্রতিশব্দ উচ্চারণে পাওয়া যাবে না। কুরআনীয় শব্দ বলায় প্রতি হরফে দশ নেকির ক্ষেত্রে তারা ইসলামী নবী মুহাম্মদের (সা.) উক্ত হাদীসটি পেশ করেন, "রাসূল (সা.) বলেছেন,
مَنْ ‌قَرَأَ ‌حَرْفًا ‌مِنْ ‌كِتَابِ ‌اللَّهِ ‌فَلَهُ ‌بِهِ ‌حَسَنَةٌ، وَالحَسَنَةُ بِعَشْرِ أَمْثَالِهَا، لَا أَقُولُ الم حَرْفٌ، وَلَكِنْ أَلِفٌ حَرْفٌ وَلَامٌ حَرْفٌ وَمِيمٌ حَرْفٌ
- [সুনানে তিরমিযি, হাদিস: ২৯১০]
এফএন এফএএল এ্যাসাল্ট রাইফেল
থাম্ব|Un FN FAL version Para এফএন এফএএল এ্যাসাল্ট রাইফেল একটি মারণাস্ত্র। এটি প্রায় ৭০টি দেশে ব্যবহৃত হয়েছে। এর অনেক দূর্বলতা আছে। একে-৪৭ এর বিকল্প হিসাবে ব্যবহার করার জন্য এফএন এফএএল-কে সার্ভিসে আনা হয়েছিল। ১৯৬০ খ্রিষ্টাব্দ থেকে এফএন এফএএল রাইফেল তাদের ব্যবহারের জন্য ঘোষণা করে এবং এফএন এফএএল-এর ভারতীয় সংস্করণ তৈরি করে। এফএন এফএএল-এ অটোমেটিক, সেমি অটোমাটিক এবং সিলেক্ট ফায়ার মোড রয়েছে। এফএন এফএএল দ্বিতীয় বিশ্বযুদ্ধকালীন জার্মান এ্যাসাল্ট রাইফেল StG 44-এর উন্নত সংস্করণ, যা নাৎসি জার্মানদের দ্বারা প্রথম ব্যবহৃত হয়।
ওগ্রেস জিনাস
ওগ্রেস জিনাস লাতভিয়ায় প্রকাশিত একটি আঞ্চলিক সংবাদপত্র। এর ইংরাজী সংস্করণের ওয়েবসাইট রয়েছে।
জোরান কর্পোরেশন
জোরান কর্পোরেশন সিলিকন ভ্যালিতে অবস্থিত একটি বহুজাতিক ডিজিটাল প্রযুক্তি কোম্পানী। জোরান নামটি সিলিকনের হিব্রু উচ্চারণ থেকে উদ্ভূত হয়েছে। জোরান ডেলাওয়্যার রাজ্যের অন্তর্ভুক্ত এবং কানাডা, চীন, ইংল্যান্ড, জার্মানি, ভারত, ইসরায়েল, জাপান, কোরিয়া, তাইওয়ান ও মার্কিন যুক্তরাষ্ট্রে এদের অফিস আছে।
ক্যান্টনমেন্ট পাবলিক স্কুল ও কলেজ, রংপুর
ক্যান্টনমেন্ট পাবলিক স্কুল ও কলেজ, রংপুর মাধ্যমিক ও উচ্চ মাধ্যমিক শিক্ষা বোর্ড, দিনাজপুর এর অধীনে পরিচালিত একটি বেসরকারি শিক্ষাপ্রতিষ্ঠান। এটি বাংলাদেশ সেনাবাহিনী নিয়ন্ত্রিত এবং রংপুর নগরের শহীদ মুখতার এলাহী চত্ত্বরের পশ্চিম পাশে রংপুর সেনানিবাস এলাকায় অবস্থিত। বাংলাদেশ সেনাবাহিনীর ৬৬ পদাতিক ডিভিশনের তত্ত্বাবধানে এটি পরিচালিত হয় এবং বিদ্যালয়ের অধ্যক্ষ হিসেবে সাধারণত বাংলাদেশ সেনাবাহিনীর একজন কর্নেল পদমর্যাদার কর্মকর্তা দায়িত্বপ্রাপ্ত থাকেন।
ইতিহাস
রংপুর ক্যান্টনমেন্ট পাবলিক স্কুল ও কলেজের সূচনা হয় ১৯৭৭ সালে বিগ্রেডিয়ার এম এ লতিফের ভিত্তি প্রস্তর স্থাপনের মাধ্যমে। প্রতিষ্ঠানটি মূলত প্রতিষ্ঠিত হয়েছিল রংপুর ক্যান্টনমেন্টের অফিসারদের এবং ঐ এলাকার ছেলেমেয়েদের শিক্ষার সুবিধার্থে। এখানে বিদ্যালয় শাখা শুরু হয় ১৯৭৮ সালে, মহাবিদ্যালয় শুরু হয় ১৯৮১ সালে এবং ডিগ্রি পর্যায়ের শুরু হয় ১৯৯৫ সালে। ইংরেজি মাধ্যমে পড়াশুনা শুরু হয় ১৯৯৩ সালে। ইংরেজি মাধ্যমটি “দি মিলেনিয়াম স্টারস স্কুল ০ সাল পর্যন্ত এর কার্যক্রম পরিচালনা করে। এরপর এটির জন্য আলাদা একজন অধ্যক্ষ নিযুক্ত হন। প্রতিষ্ঠানটি একাধিকবার জাতীয় পর্যায়ে, আন্তঃ-ক্যান্টনমেন্ট পাবলিক স্কুল- কলেজ পর্যায়ে এবং বোর্ড পর্যায়ে শ্রেষ্ঠ শিক্ষাপ্রতিষ্ঠান হওয়ার গৌরব অর্জন করেছে।
শিক্ষা কার্যক্রম
শিশু শ্রেণী থেকে পঞ্চম শ্রেণি পর্যন্ত শিক্ষাদানের মাধ্যমে এটি ১৯৭৮ সালে এর যাত্রা শুরু করে। পরে, ১৯৮০ সালে এটি দশম শ্রেণি পর্যন্ত শিক্ষাদান শুরু করে এবং ১৯৮২ সালে শিক্ষার্থীরা এস এস সি পরীক্ষায় অংশগ্রহণ শুরু করে। “দি মিলেনিয়াম স্টারস স্কুল অ্যান্ড কলেজ” টি দ্বাদশ শ্রেণি পর্যন্ত বিস্তৃত। ১৯৯৫ সালে এতে ডিগ্রি পর্যায়ের সূচনা হয়। স্কুল, কলেজ শাখাগুলো দিনাজপুর শিক্ষা বোর্ড এর অধীনে এস এস সি এবং এইচ এস সি পরীক্ষায় অংশগ্রহণ করে। ডিগ্রি লেভেলের পরীক্ষার্থীরা অংশগ্রহণ করে "জাতীয় বিশ্ববিদ্যালয়" এর অধীনে।
ক্যাম্পাস
বিদ্যালয়টি্র শিক্ষা কার্যক্রম মূলত দুইটি ভবন-কমপ্লেক্সে বিভক্ত। আয়তাকৃতির বিস্তীর্ণ মূল কমপ্লেক্সটিতে দুইটি পরস্পর সংযুক্ত ভবন রয়েছে। পশ্চিমভাগে বহুতল কলেজ ভবন ও পূর্বভাগে দ্বিতল স্কুল ভবনদ্বয় মুখোমুখি এমনভাবে সংযুক্ত যেন পুরো কমপ্লেক্সটিকেই আয়তাকৃতির দেখা যায়। এর মাঝে একটি খোলা মাঠ রয়েছে যা বিদ্যালয়ের মূল প্রাঙ্গণ ও এই মাঠের পশ্চিমাংশে থাকা উন্মুক্ত মঞ্চের দর্শক ধারনের কাজ করে থাকে। পুরো কমপ্লেক্সজুড়েই রয়েছে শিক্ষকদের চেম্বার ও শ্রেণীকক্ষ। এছাড়া স্কুল ভবনে বিদ্যালয়ের জরুরী অফিস সেকশন, অধ্যক্ষের কার্যালয় এবং স্কুল অংশের ল্যাবরেটরি রয়েছে। আর কলেজ ভবনে গ্রন্থাগার, কম্পিউটার ল্যাবসমূহ, কলেজ সেকশনের বৈজ্ঞানিক ল্যাবসমূহ, শিক্ষকদের লাউঞ্জ, উপাধ্যক্ষ্যের কার্যালয় ও কয়েকটি বৃহৎ মিলনায়তন রয়েছে। ক্যাম্পাসের দক্ষিণ-পশ্চিমাংশে রয়েছে কেজি সেকশনের ভবন যেখানে মূলত প্রাথমিক শিক্ষা কার্যক্রম চলে। এর পাশে রয়েছে বাংলাদেশ সেনাবাহিনী পরিচালিত বিশেষ চাহিদাসম্পন্ন শিক্ষার্থীদের জন্যে প্রতিষ্ঠান "প্রয়াস"। প্রাঙ্গণের একাংশে রয়েছে একটি কেন্দ্রীয় মিলনায়তন যা অভ্যন্তরে সুদৃশ্য ম্যুরালদ্বারা অলংকৃত। যদিও সম্প্রতি বিদ্যালয়ের ২য় প্রবেশ মুখের কাছে একটি নতুন, আধুনিক ও দর্শনীয় মিলনায়তন নির্মাণ করা হয়েছে।
সুবিধা
বিদ্যালয়টিতে শিক্ষার্থীদের যুগপোযোগী শিক্ষা প্রদানের পাশাপাশি, শারীরিক, মানষিক এবং চারিত্রিক উৎকর্ষ সাধনের জন্য পর্যাপ্ত সুবিধা রয়েছে। বিদ্যালয়টিতে একটি সমৃদ্ধ গ্রন্থাগারের পাশাপাশি দুইটি কম্পিউটার ল্যাব, এবং বিজ্ঞান বিভাগের প্রত্যেক শিক্ষার্থীর জন্য পর্যাপ্ত অন্যান্য ল্যাবরেটরি সুবিধা রয়েছে। পাশাপাশি ক্রিকেট, ফুটবল, হ্যান্ডবল ও বাস্কেটবল খেলার প্রয়োজনীয় সকল ব্যবস্থা রয়েছে। বিদ্যালয় ক্যাম্পাসজুড়ে রয়েছে একটি মসজিদ, দুইটি পার্ক, ব্যাংক, ক্যান্টিন, প্রাথমিক চিকিৎসাকেন্দ্র, উন্মুক্ত মঞ্চ, শহীদ মিনার, অভিভাবক শেডস ইত্যাদি। এর উত্তরাংশের সীমানা জুড়ে রয়েছে শিক্ষকদের আবাসিক এলাকা। বিদ্যালয়টি অনাবাসিক।
সহশিক্ষা কার্যক্রম
বিদ্যালয়টিতে সহ-শিক্ষামূলক কার্যক্রমকে অত্যন্ত গুরুত্বের সাথে বিবেচনা করা হয়। বিদ্যালয়ে সকল সহশিক্ষা কার্যক্রম মূলত হাউজ কেন্দ্রিক এবং অন্যান্য সকল শিক্ষা কার্যক্রম শ্রেনি ও শাখাভিত্তিক। বিদ্যালয়টিতে অনাবাসিক তিনটি হাউজ রয়েছে- যমুনা হাউজ, পদ্মা হাউজ ও তিস্তা হাউজ। বিদ্যালয়টির নিজস্ব ক্রিকেট, ফুটবল, হ্যান্ডবল ও বাস্কেটবল দল রয়েছে। হ্যান্ডবল এই বিদ্যালয়ের ছাত্রীদের মধ্যে অত্যন্ত জনপ্রিয় একটি খেলা। এছাড়াও এই বিদ্যালয়ে প্রতিবছর বিভিন্ন দিবসে বিভিন্ন সাংস্কৃতিক অনুষ্ঠানের আয়োজন করা হয়। আন্তর্জাতিক মাতৃভাষা দিবসে এখানে নিয়মিত একটি দেয়ালচিত্র প্রতিযোগতা ও প্রদর্শনী আয়োজিত হয়। এখানে নিয়মিত একটি বাৎসরিক বিজ্ঞানমেলারও আয়োজন করা হয়। এছাড়া স্বাধীনতা দিবস, বিজয় দিবস এবং সশস্ত্র বাহিনী দিবসে এখানে সাংস্কৃতিক আয়োজন অনুষ্ঠিত হয়। এখানে নিয়মিত শিক্ষক ও শিক্ষার্থীদের উভয়েরই মধ্যে পৃথক ক্রিকেট ও ফুটবল প্রতিযোগিতা আয়োজিত হয়।
ছোই মু-বে
চোই মু-বে (최무배; জন্ম: ২ জুন, ১৯৭০, বুসান ) হচ্ছেন দক্ষিণ কোরিয়ার একজন প্রাক্তন হেভিওয়েট গ্রিকো-রোমান কুস্তিগীর (রেসলার) এবং পেশাদার মিশ্র মার্শাল আর্টিস্ট। ইংরেজিতে প্রায়ই তাকে মু-বে ছোই (Mu-Bae Choi) নামে ডাকা হয়। ২০০৪ সাল থেকে একজন পেশাদার কুস্তিগির হিসেবে তিনি ওয়ার্ল্ড ভিক্টোরি রোড, প্রাইড ফাইটিং চ্যাম্পিয়নশিপ, কে -১ হিরো এবং প্যানক্রেসের হয়ে প্রতিযোগিতা করেছেন। তিনি ইউএফসি অভিজ্ঞ প্রবীণ সোয়া পালেলি এবং ডেভ হারম্যানের বিরুদ্ধে উল্লেখযোগ্য বিজয় অর্জন করেছেন।
জাপানি ভাষায় তার ছদ্মনাম ফুচিন-কান। এখানে ‘ফুচিন’ শব্দের অর্থ "অডুবনীয়" এবং ‘কান’ একই সাথে "যুদ্ধজাহাজ বা রণতরী" এবং "(দক্ষিণ) কোরিয়া"।
মিশ্র মার্শাল আর্টস ক্যারিয়ার
২০১৫ সালের মে মাস অবধি তার পেশাদার এমএমএ রেকর্ড ছিল "১১-৪"। ২০০৭ সালের ২ জুনে যুক্তরাষ্ট্রের লস অ্যাঞ্জেলেসে অনুষ্ঠিতব্য "কে -১ ডায়নামাইট!! ইউএসে"-তে "মাইটি" মো সিলিগার বিপক্ষে তার লড়ার কথা ছিল। কিন্তু অঘোষিত কারণে তিনি এই লড়াই থেকে সরে আসেন।
২০০৮ সালের ৮ ই জুন সেনগোকু-৩ ইভেন্টের মাধ্যমে ছোই মু-বে সেনগোকুতে আত্মপ্রকাশ করেন। এই লড়াইয়ে তিনি ব্রাজিলীয় মার্সিয়ো ক্রুজের বিপক্ষে পরাজিত হন।
কুরআনের সমালোচনা
ইসলাম ধর্মাবলম্বীদের মতে কুরআন ইসলামের প্রধানতম ধর্মগ্রন্থ এবং পুরো নির্ভুল কিতাব। এটি বিশ্ব স্রষ্টা আল্লাহর পক্ষ থেকে ইসলামের শেষ নবী মুহাম্মদ এর উপর অবতীর্ণ হয় বলে মুসলিমগণ বিশ্বাস করেন। ইসলামের সকল আইনের মূল উৎস এবং প্রামাণ্য দলিল হিসেবে কুরআনের অবস্থান সর্বাগ্রে। ইসলামের অনুসারীরা বিশ্বাস করেন, কুরআন সকল প্রকার বিতর্ক, সন্দেহ, সংশয় ও ত্রুটির ঊর্ধ্বে। তবে, অবতরণের পর থেকেই সর্বযুগেই বিরুদ্ধবাদীরা কুরআনের বিভিন্ন সমালোচনা করে আসছেন। কুরআন সংরক্ষণে বিশুদ্ধতা, ঘটনাপ্রবাহ বর্ণনায় বাইবেলের নবীদের সাথে সাদৃশ্য, কুরআনে বর্ণিত ঐতিহাসিক ঘটনাসমূহের বিশুদ্ধতা, বৈজ্ঞানিক বিশ্লেষণ, কুরআনে প্রদত্ত বিধি-বিধান ও কুরআনের বর্ণিত নৈতিক মূল্যবোধের মানদণ্ড প্রভৃতি নানা বিষয় সমালোচনার মুখ্য বিষয়ে পরিণত হয়েছে।
সমালোচনার বিষয়
নিউইয়র্ক বিশ্ববিদ্যালয়ের ইতিহাস, ধর্ম এবং মধ্যপ্রাচ্য ও ইসলাম শিক্ষা বিভাগের অধ্যাপক ফ্রান্সিস পিটারস এর মতে,
মুসলিম সমাজের দৃষ্টিভঙ্গি
ইসলামের অনুসারীদের মতে, কুরআন সংকলন ও সংরক্ষণের ক্ষেত্রে যে সতর্কতা অবলম্বন করা হয়েছে, তা বিশ্বের ইতিহাসে নজিরবিহীন।
মহানবী মুহাম্মাদের বয়স যখন চল্লিশ বছর, তখন থেকে কুরআন অবতরণ শুরু হয়। এটি ছিল ৬১০ খ্রিষ্টাব্দ। এরপর সুদীর্ঘ প্রায় ২২ বছর যাবৎ এর অবতরণ অব্যাহত থাকে এবং ৬৩২ খ্রিষ্টাব্দে সম্পূর্ণ কুরআন অবতীর্ণ হয়। যখনই কুরআন নাজিল হতো, মুহাম্মাদ এবং তার অনুসারীবৃন্দ তা সংরক্ষণের ব্যবস্থা গ্রহণ করতেন। প্রাথমিকভাবে, কুরআনের নাজিলকৃত অংশে মুখস্থকরণের মাধ্যমে তা সংরক্ষণ করা হয়। পরবর্তীতে, লিখনীর মাধ্যমে তা হিফাজতের ব্যবস্থা করা হয়।
এভাবে, মুহাম্মাদের মৃত্যু পর্যন্ত সমস্ত কুরআন নবীজীর সহচরদের দ্বারা মুখস্থ ও লিপিবদ্ধকরণের মাধ্যমে সংরক্ষিত হয়। নবী মুহাম্মাদ তার জীবনের শেষ রমজান মাসে সম্পূর্ণ কুরআন ধারাবাহিকভাবে ফিরিশতা জিবরাঈল এর কাছে থেকে শুনে নেন এবং সম্পূর্ণ কুরআন তিনি নিজেও জিবরাঈল কে পাঠ করে শোনান। এতে পুরো কুরআনের বিন্যাসের চূড়ান্ত প্রতিরূপ স্পষ্ট হয়ে যায়। নবী মুহাম্মাদের তিরোধানের পর ইসলামের প্রথম খলিফা আবু বকর  এর সময়ে অহি লিখক জায়েদের তত্ত্বাবধানে সম্পূর্ণ কুরআনের একটি লিখিত পান্ডুলিপি তৈরি করা হয়। পরবর্তীতে তৃতীয় খলিফা উসমান  এর সময় পুনরায় সকল সাহাবীর পরামর্শ, তথ্য ও উপাত্তের ভিত্তিতে কুরআনের চূড়ান্ত পাণ্ডুলিপি তৈরি করা হয় এবং এই পাণ্ডুলিপি থেকে আরো সাতটি অনুলিপি প্রস্তুত করে সাতটি প্রদেশে প্রেরণ করে দেয়া হয়। কুরআন সংকলনের কাজে এই মহান অবদানের জন্য উসমানকে 'জামেউল কুরআন' বা 'কুরআন একত্রকারী' বলে অভিহিত করা হয়।
বৈজ্ঞানিক অসংগতিসমূহ
সমালোচনাকারীগণ কুরআনে বর্ণিত বিভিন্ন বক্তব্য ও ঘটনার বৈজ্ঞানিক বাস্তবতা যাচাই করার প্রয়াস পান। আধুনিক যুগ বিজ্ঞান ও প্রযুক্তির যুগ বলে, বর্তমান শতকে এসে কুরআনকে বৈজ্ঞানিক অসঙ্গগতির অভিযোগ তোলা হয়েছে।
ভূ-কেন্দ্রিক মতবাদ
কুরআনের সমালোচনাকারীদের অভিযোগের মধ্যে অন্যতম প্রধান হচ্ছে, কুরআনে ভূ-কেন্দ্রিক মতবাদের প্রতিফলন হয়েছে। আগে মনে করা হতো, পৃথিবী হচ্ছে সৌরজগতের কেন্দ্র। পৃথিবী স্থির; সূর্য, চন্দ্রসহ সকল প্রকার গ্রহ-উপগ্রহ ও জ্যোতিষ্কমণ্ডলি এই স্থির পৃথিবীকে কেন্দ্র করে ঘুরে। গ্রিক জ্যোতির্বিজ্ঞানী টলেমি এ মতবাদের প্রতিষ্ঠাতা। পরবর্তীতে এ মতবাদ ভুল প্রমাণিত হয় এবং নিকোলাস কোপারনিকাসের সৌরকেন্দ্রিক মতবাদ গৃহীত হয়।
কুরআন প্রচারের সময় সপ্তম শতাব্দীতে টলেমির ভূ-কেন্দ্রিক মতবাদ প্রচলিত ছিল। বাস্তব চোখেও এটাই প্রতীয়মান হয় যে, পৃথিবীর চারিদিকে সূর্য ঘোরে, এবং পৃথিবী নিজে স্থির। তাই, মুসলমানদের ধর্মগ্রন্থে কুরআনে চন্দ্র ও সূর্য গতিশীল এ কথা বারংবার বলা হলেও পৃথিবী যে গতিশীল তার উল্লেখ পাওয়া যায় না।
তবে, কুরআনের সমালোচনার বিপরীতে মুসলিম ব্যাখ্যাকার ও আধুনিক ভাষ্যকাররা উপর্যুক্ত আয়াতের ভিন্নতর ব্যাখ্যা উপস্থাপন করেছেন। জাকির নায়েক কিংবা আহমেদ দিদাত এবং এমন আরো প্রাজ্ঞ পণ্ডিত ব্যক্তিগণ বিজ্ঞানের আলোকে কুরআনের ব্যাখ্যা উপস্থাপন করে সমালোচকগণের বক্তব্যের জবাব দেয়ার চেষ্টা করেছেন। ভূ-কেন্দ্রিক মতবাদ বিষয়ক অভিযোগ খণ্ডনে মুসলিমদের পক্ষ থেকে যথেষ্ট প্রত্যুত্তর পাওয়া যায়।
প্রথমত, পৃথিবী স্থির এবং সৌরজগতের কেন্দ্র, ফলে সূর্য পৃথিবীর চারপাশে ঘোরে- এমন কথা কুরআনে সরাসরি বলা হয়নি।
তৃতীয়ত, কুরআনে সূর্যের গতি সম্বন্ধে বলা হয়েছে। কিন্তু কোথাও বলা হয় নি পৃথিবীর চারিদিকে সূর্য গতিশীল।
চতুর্থত, কুরআনে সূর্যের জন্য একটি নির্ধারিত গন্তব্যস্থানের কথা বলা হয়েছে। বুকাইলি বলেন, এ ধারণা বিজ্ঞান বিরোধী হতে পারে না। কারণ, বিজ্ঞানেও স্বীকার করা হয়েছে, আমাদের সূর্য তার পুরো সৌরজগত সহ একটি নির্দিষ্ট গন্তব্যের দিকে এগিয়ে যাচ্ছে। আর এ গন্তব্যস্থানের নামও বিজ্ঞানীরা ইতোমধ্যেই দিয়েও ফেলেছেন, Solar Apex বা সৌরশীর্ষ।
সূর্যের উদয়াচল ও অস্তাচল
কুরআনে বর্ণিত হয়েছেঃ
কোনো কোনো মুসলিম পন্ডিতের মতে, অস্তাচলের অর্থ হলো জুলকারনাইন পশ্চিম দিকে দেশের পর দেশ জয় করতে করতে স্থলভাগের শেষ সীমানায় পৌঁছে যান, এরপর ছিল সমুদ্র।
মুসলিম ব্যাখ্যাকারগণ উপর্যুক্ত অভিযোগের প্রেক্ষিতে কুরআনের আয়াতে ব্যবহৃত শব্দগুলোর আভিধানিক ও ব্যাকরণগত বিষয়ের উপর গুরুত্বারোপ করে অভিযোগ খণ্ডন করে থাকেন।
এখানে 'সূর্যের অস্তাচল' অনুবাদটি করা হয়েছে আরবি 'মাগরিব' শব্দ থেকে। 'মাগরিব' শব্দটি দ্বারা পশ্চিম দিক (পাশ্চাত্য) বুঝানো হয়। অন্যদিকে, সূর্যের উদয়াচল শব্দটি আরবি 'মাতলিয়াউস শামস' এর অনুবাদে করা হয়েছে, যার পরোক্ষ উদ্দেশ্য পূর্বদিক (প্রাচ্য) বুঝানো। মূলত, জুলকারনাইন ছিলেন একজন ন্যায়পরায়ণ, পরাক্রমশালী, ভুবনজয়ী সম্রাট। তিনি প্রাচ্য ও পাশ্চাত্য সব দিক জয় করে ফেলেছিলেন। পৃথিবীর পূর্ব-পশ্চিম সব ছিল তার ক্ষমতার অধীন। এ বিষয়টিই উল্লেখ করা হয়েছে আলোচ্য আয়াতগুলোতে।
মূলত, ভাষাগতভাবে বোঝা ও বোঝানোর সুবিধার্থে 'উদয়াচল' ও 'অস্তাচল' শব্দগুলো প্রায় ভাষাতেই প্রচলিত। আমরা যখন বলি, 'সূর্যোদয়ের দেশ জাপান', তখন কিন্তু এটা বোঝানো হয় না, যে জাপানের ভূখণ্ড চিরে সূর্যোদয় ঘটে। বরং এ কথার অর্থ এই যে, জাপান পৃথিবীর পূর্বভাগে অবস্থিত দেশগুলোর মধ্যে অন্যতম।
জাকির নায়েকের মতে, ব্যাকরণগতভাবে, এই আয়াত দুটোতে সূর্যের উদয় ও অস্ত সম্বন্ধে যে শব্দগুলো ব্যবহার করেছে, তা ইসমে যরফ (স্থান বা সময়বাচক বিশেষ্য) এর শব্দ। ফলে সূর্যের অস্তাচল বলতে 'মাগরিব' নামে যে আরবি শব্দটি ব্যবহার করা হয়েছে, তার অর্থ যেমন বৈয়াকরণিকভাবে 'সূর্য অস্ত গমনের স্থান বা অস্তাচল' হতে পারে তেমনি, 'সূর্য অস্ত গমনের সময় তথা সান্ধ্যকাল' বোঝাতেও পারে। মুসলিম বিশ্বের সর্বত্রই 'মাগরিবের নামায' বলে যে নামায প্রচলিত আছে, তা দ্বারা সূর্যের অস্তাচলের নামায বোঝানো হয় না, বরং সান্ধ্যকালীন নামায বোঝায়।
তাই, উপর্যুক্ত আয়াত দুটোতে ব্যবহৃত 'মাগরিব' ও 'মাতলিয়া' এর অর্থ হতে পারে, 'সূর্যাস্তের সময়' এবং 'সূর্যোদয়ের সময়'।
কুরআন সংরক্ষণে সংশয়
বিরুদ্ধবাদীদের সমালোচনার বিষয়বস্তুর মধ্যে অন্যতম হচ্ছে, কুরআনের প্রামাণিকতা এবং মৌলিকত্ব। নবী মুহাম্মাদের সময়ে যে কুরআন তিনি প্রচার করে গেছেন, তা থেকে অনেক আয়াত পরবর্তীতে হারিয়ে গেছে অথবা নতুন করে যোগ করা হয়েছে বলে দাবি করা হয়। এ দাবির প্রেক্ষিতে ইসলামি আইনের দ্বিতীয় উৎস হাদিস শাস্ত্র, তাফসীর ও ইতিহাসের দলিল থেকে প্রমাণ উপস্থাপন করা হয়।
এসব অভিযোগের একটি হচ্ছে, কুরআনের কিছু আয়াত চিরতরে হৃত হয়ে যাওয়া। সুনানে ইবনে মাজাহ এ বিবৃত তথ্যানুসারে, কুরআনের কিছু আয়াত সংবলিত পাতা ছাগল এসে খেয়ে ফেলায় ঐ আয়তগুলো চিরতরে হারিয়ে যায় এবং পরে উসমান কর্তৃক সংকলিত কুরআনের অনুলিপিতেও এই আয়াতগুলো উহ্য করা হয়। এ দাবি কুরআনের সংরক্ষণকে ব্যাপকভাবে প্রশ্নবিদ্ধ করে। সুনানে ইবন মাজাহ এ বর্ণিত আছে:
ইসলামি উসূলুল ফিকহ বা মূলনীতি অনুসারে, কোন দাবি পেশ করতে হলে সবার আগে যাচাই করা জরুরি যে এর দলিল হিসাবে পেশকৃত রেওয়ায়েতের বিশুদ্ধতা কতটুকু।
মুহাদ্দিস বা হাদিস বিশারদদের মতে উপর্যুক্ত হাদিসের বিশুদ্ধতা প্রশ্নাতীত নয়। এই রেওয়ায়েতের একজন বর্ণণাকারী মুহাম্মাদ বিন ইসহাক এটি বর্ণণা করছেন عن(থেকে) শব্দ ব্যবহার করে যে কারণে বর্ণণাটি যয়িফ(দুর্বল) হয়ে গেছে। কেননা তিনি একজন তাদলিসকারী। যেসব বর্ণণাকারী তাদের ঊর্ধ্বতর বর্ণণাকারীর পরিচয়ের ব্যাপারে ভুল তথ্য দেন তাদেরকে তাদলিসকারী বলা হয়। [মুফতি তাকি উসমানী, ‘তাকমালা ফাতহুল মুলহিম’ ১/৬৯, দারুল আহইয়া আত তুরাছুল ‘আরাবী, বৈরুত]
মুসনাদ আহমাদেও একই রেওয়ায়েত পাওয়া যায়। শায়খ শু’আইব আরনাউত(র) তাঁর মুসনাদ আহমাদের তাহকিকে একে যঈফ(দুর্বল) বলে মন্তব্য করেছেন। মুসলিম ব্যাখ্যাকারগণ আরো দাবি করেন যে, এই সনদ কোন উপায়েই কুরআনের বিশুদ্ধতাকে প্রশ্নবিদ্ধ করে না। এই রেওয়ায়েতটি যদি সহীহও হত, তাহলেও এ দ্বারা প্রমাণ হত না যে কুরআন সংরক্ষিত নেই।
রজমের বিধান সংক্রান্ত কথিত আয়াত
মুসলিম ভাষ্যকারগণ বলেন, রেওয়ায়েত অনুসারে দাবিকৃত ‘হারিয়ে যাওয়া’ আয়াত দুটির একটি আয়াত ছিল রজমের ব্যাপারে। কিন্তু অন্য একাধিক বর্ণনাতে দেখা যায়, রজমের ব্যাপারে হুকুম নাজিল হয়েছিল কিন্তু নবী সেটিকে কুরআনের অংশ হিসাবে লিপিবিদ্ধ করতে নিষেধ করেছিলেন। এ থেকে বোঝা যায় যে এটি কুরআনের অবিচ্ছেদ্য কোন অংশ ছিল না। বর্ণণাগুলো এরূপ:
ক)
খ) এই আয়াতের ব্যাপারে কাসির বিন সালত বলেনঃ তিনি (কাসির), জায়েদ ইবনে সাবিত ও মারওয়ান বিন হাকাম আলোচনা করছিলেন কেন একে কুরআনের মুসহাফসমূহে লিপিবদ্ধ করা হয়নি। উমর ইবনুল খাত্তাব তাদের সঙ্গে ছিলেন এবং তাদের আলোচনা শুনছিলেন।তিনি বললেন যে তিনি এ ব্যাপারে তাদের থেকে ভালো জানেন। তিনি তাদের বললেন যে উমার রাসুলুল্লাহএর নিকট গিয়েছিলেন এবং জিজ্ঞেস করেছিলেন,
উপর্যুক্ত দলিল থেকে বোঝা যাচ্ছে এটি ছিল সেই সমস্ত মানসুখ বা রহিত আয়াতের একটি যা কোন নির্দিষ্ট সময়ের জন্য অস্থায়ীভাবে নাজিল হয়েছিল। এটি পরে রহিত হয়েছে। কাজেই সাহাবীগণ বা উম্মুল মুমিনীনগণ এই আয়াত ‘হারিয়ে ফেলেছেন’ তা নিতান্তই অসার কথা।
দশ বার ও পাঁচ বার দুগ্ধ পানের বিধান সংক্রান্ত কথিত আয়াত
দ্বিতীয় যে আয়াত “হারিয়ে গেছে” বলে দাবি করা হয়, সেটি বয়স্কদের দশ ঢোক দুধপান সংক্রান্ত। কিন্তু প্রকৃতপক্ষে সেটিও মানসুখ বা রহিত আয়াত।সহীহ মুসলিমে এ সংক্রান্ত একটি বর্ণণা নিম্নরূপঃ
পাঁচবার দুধপানের বিধানটিও একটি মানসুখ বা রহিত বিধান। এ ব্যাপারে উম্মুল মু’মিনিন তথা মহানবী মুহাম্মাদ এর সহধর্মিনীগণ থেকে একটি বর্ণণা রয়েছে।
সাহলা বিনতে সুহাইল ছিলেন আমির ইবনে লুয়াই গোত্রের, তিনি রাসুল এর কাছে আসলেন এবং বললেন,
এই বিবরণগুলো দ্বারা স্পষ্টভাবে বোঝা যাচ্ছে যে পাঁচবার ও দশবার দুধপানের বিধান রহিত হয়েছিল।
এছাড়া উল্লেখ্য যে, যতদিন ধরে কুরআন সংকলন হয়েছে, আয়িশা তার পূর্ণ সময় জীবিত ছিলেন। আবু বকর কর্তৃক সংকলন ও উসমান কর্তৃক সংকলন উভয় সময়েই আয়িশাকে একজন গুরুত্বপূর্ণ মতামত প্রদানকারী ছিলেন। বিশেষত উসমান কর্তৃক কুরআন সংকলনের সময়ে আয়িশা এর নিকট থেকে সংকলনকর্ম যাচাই করা হত। যদি সত্যি সত্যিই কুরআনের আয়াত হারিয়ে যাবার কোন ঘটনা ঘটত, তাহলে আয়িশা অবশ্যই সে ব্যাপারে সাহাবীগণের দৃষ্টি আকর্ষণ করতেন। সে সময়ে প্রচুর পরিমাণে হাফিজ সাহাবী জীবিত ছিলেন যাঁরা স্বয়ং রাসুলুল্লাহ এর কাছ থেকে কুরআন শিখেছেন। কিন্তু আয়িশা কখনোই এমন কিছু করেননি।
পঙ্কিল জলাশয়ে সূর্যের অস্তগমন
ইসলামপন্থী যুক্তিবিদদের দ্বারা উপর্যুক্ত অভিযোগ খণ্ডিত হয়েছে। জাকির নায়েক অভিযোগের জবাবে বলেন, কুরআন বলে নি যে, সূর্য পংকিল জলাশয়ে অস্ত যায়। বরং কুরআন কেবল বলেছে যে, জুলকারনাইন নামের ব্যক্তিটি কী দেখেছেন, জুলকারনাইনের কাছে কী অনুভূত হয়েছে। আয়াতটিতে আরবিতে 'ওয়াজাদা' শব্দ ব্যবহৃত হয়েছে, যা Verb of Perception বা অনুভূতিসূচক ক্রিয়াপদ হিসেবে পরিচিত। জুলকারনাইন যখন কোন এক পংকিল জলাশয়ের পাড়ে এসে দাঁড়ালেন, তখন তিনি সূর্যাস্ত অবলোকন করলেন আর দেখতে পেলেন যে, সূর্য যেন ঐ জলাশয়টিতে ডুবে যাচ্ছে। কুরআন একথা বলছে না যে, সূর্য প্রকৃতই জলাশয়ে ডুবে যায়, বরং কুরআন কেবল যুলকারনাইনের সূর্যাস্ত দর্শনের ঘটনা পর্যবেক্ষণ করতে গিয়ে তার দৃষ্টিতে কী গোচরীভূত হয়েছে, তা বর্ণনা করছে।
নক্ষত্রের পূর্বে পৃথিবীর সৃষ্টি
আধুনিক বিজ্ঞান প্রমাণ করেছে যে, পৃথিবীর ভূত্বক ও ভূগর্ভের উপাদান মৌলগুলো বিভিন্ন নক্ষত্রের অভ্যন্তরে নিউক্লীয়-সংশ্লেষণ প্রক্রিয়ার মাধ্যমে সৃষ্টি হয়েছে। অতঃপর কালের ব্যবধানে, সেই সব নক্ষত্র যখন সুপারনোভা হিসেবে বিস্ফোরিত হয়, তখন নক্ষত্রগুলো থেকে বিভিন্ন মৌল ও উপাদান ছিটকে বেরিয়ে আসে এবং তা থেকেই পৃথিবীসহ অন্যান্য গ্রহ-গ্রহাণুপুঞ্জ ইত্যাদির সৃষ্টি হয়। তাই, আমরা বলতে পারি, পৃথিবী ও নক্ষত্রাদির আদি উৎস সৃষ্টি সমসাময়িক ঘটনা, আর নক্ষত্রের বিস্ফোরণের পর পৃথিবীর সৃষ্টি অর্থাৎ পৃথিবী নক্ষত্রের পরে সৃষ্টি হয়েছে।
এদিকে কুরআনে বলা হয়েছে যে, নক্ষত্রের পূর্বে পৃথিবী সৃষ্টি হয়েছে।
উপর্যুক্ত অভিযোগের প্রেক্ষিতে কুরআনের ভাষ্যকারগণ বলেন যে, সমালোচনার আয়াতটিতে কোথাও বলা হয় নি যে, পৃথিবী নক্ষত্রের পূর্বে সৃষ্টি হয়েছে। বরং এ কথা বলা হয়েছে। আকাশ ও পৃথিবী আগে থেকেই সৃষ্টি করা ছিল, এবং সেই আকাশে বিভিন্ন নক্ষত্র সৃষ্টি করা হয়েছিল। পৃথিবীকে স্থিতকরণের পাশাপাশি সাত (বহু) আকাশ সৃষ্টির কাজ অব্যাহত রাখা হয়েছিল। এ বর্ণনা বিজ্ঞানের সাথে অসামঞ্জস্যপূর্ণ নয় মুসলিম ভাষ্যকারগণ উপসংহার টানার চেষ্টা করেছেন।
আকাশের সংখ্যা
বিজ্ঞান বলে যে, আমাদের এই বিশ্বজগতে কোটি কোটি গ্যালাক্সি রয়েছে এবং প্রত্যেক গ্যালাক্সিতে অসংখ্য তারকা, নক্ষত্র রয়েছে। কিন্তু কুরআনে বিভিন্ন জায়গায় আকাশের সংখ্যা বলা হয়েছে সাত।
মরিস বুকাইলি তার বইতে মন্তব্য করেছেন, সম্ভবত 'সাত' সংখ্যা দ্বারা পৃথিবীর বিভিন্ন ভাষায় 'অগণিত', 'বহু', 'অনেক' ইত্যাদি বুঝানো হয়। আরবি ভাষাও এর ব্যতিক্রম নয়। বুকাইলির মতে, 'সাত আকাশ' দ্বারা কুরআনে 'বহু সংখ্যক আকাশ' বুঝানো হতে পারে।
কুরআনের অন্যত্রও এমন অর্থ প্রকাশ পেয়েছেঃ
উপরের আয়াতে বলা হয়েছে, নবী মুহাম্মাদ যদি মুনাফিকদের ব্যাপারে আল্লাহর নিকট সত্তরবারও ক্ষমা চান, তবুও মুনাফিকদের পাপ রাশি মাফ করা হবে না। এর অর্থ এই নয় যে, নবী মুহাম্মাদ  যদি একাত্তর বার ক্ষমা প্রার্থনা করেন, তাহলে আল্লাহ তাদেরকে ক্ষমা করে দেবেন। বরং, আয়াতে 'সত্তর বার' বলতে 'অসংখ্য বার' অর্থ নির্দেশ করা হয়েছে।
নিম্নতম আকাশে নক্ষত্ররাজির অবস্থান
বিশ্বজগতে রয়েছে অসংখ্য গ্যালাক্সি এবং প্রতিটি গ্যালাক্সিতে রয়েছে শত কোটি তারকা, নক্ষত্র। কিন্তু কুরআনে বলা হয়েছে, নিকটবর্তী আসমান বা দুনিয়ার আসমানকেই কেবল প্রদীপমালা তথা তারকারাজি দ্বারা সুসজ্জিত করা হয়েছে।
'আসমান' বলতে কুরআন যদি গ্যালাক্সি বুঝিয়ে থাকে, তবে উপরের আয়াতটির অর্থ, যে আসমান আমাদের দুনিয়া থেকে দেখা যায়, সেই আসমানকে তারকারাজি দ্বারা সাজানো হয়েছে। অর্থাৎ, কেবল আমাদের ছায়াপথেই কেবল নক্ষত্র ও তারকারাজি আছে, অন্যান্য গ্যালাক্সিতে কোন তারকা নেই। বিজ্ঞানের দৃষ্টিতে এমন তথ্য নিতান্তই অসংগতিপূর্ণ।
সূর্য ও চন্দ্রের আলো
কুরআনের ভাষ্যকারগণ দাবি করেন, কুরআনে সূর্য ও চন্দ্রের আলোর প্রকৃতি নিয়ে বিজ্ঞানবিরোধী কোন বক্তব্য নেই, বরং এ বিষয়ে চমকপ্রদ তথ্য বর্ণিত আছে, যা সপ্তম শতকের কোন গ্রন্থের কাছ থেকে জানতে পারাটা অলৌকিক বিষয়।
কুরআনে সূর্যকে 'প্রদীপ' হিসেবে উপমিত করা হয়েছে বিভিন্ন জায়গায়। একথা সর্বজন বিদিত যে, প্রদীপ একটি ভাস্বর বস্তু, যার নিজস্ব আলো থাকে। সূর্যকে বারংবার 'প্রদীপ' হিসেবে উপমিত করার অর্থঃ সূর্য আলোর প্রকৃত উৎস এবং এটি প্রদীপের মত একটি ভাস্বর বস্ত, যা নিজেই আলো বিকিরণ করে।
অন্যদিকে, পৃথিবীর একমাত্র প্রাকৃতিক উপগ্রহ চন্দ্র আলোর গৌণ উৎস হিসেবে কাজ করে। পৃথিবীর মানুষজন ও পশুপাখি রাতের বেলায় চাঁদের আলোর উপর নির্ভর করে। মুসলিম ভাষ্যকারগণ বলেন যে, আলোর পরোক্ষ উৎস বা গৌণ উৎস হিসেবে চন্দ্রের ভূমিকা রয়েছে, তা সত্ত্বেও, কুরআন কোথাও চন্দ্রকে 'আলোর উৎস' হিসেবে ঘোষণা দেয় নি।
কুরআনে সূর্যের আলো বোঝাতে 'দিয়াউন' 'ওয়াহাজ' প্রভৃতি শব্দ নির্দেশিত হয়েছে, যাদের অর্থ 'তেজস্ময় রশ্মি', 'জ্বলন্ত প্রভা'। এই শব্দগুলো যথার্থই সূর্যের আলোর প্রকৃতির সাথে সামঞ্জস্যপূর্ণ। অন্যদিকে, চাঁদের আলো বোঝাতে আরবিতে 'নূর' শব্দটি ব্যবহৃত হয়েছে, যার অর্থ প্রতিফলিত আলো, আলো, উজ্জ্বল আলো ইত্যাদি। চন্দ্রের আলোর প্রকৃতির চরিত্র বর্ণনায় এ শব্দটিও যথার্থ।
কুরআনে সূর্য ও চন্দ্র এবং এদের আলো নির্দেশ করতে বিভিন্ন জায়গায় বিভিন্ন শব্দ ও উপমা ব্যবহার করেছে। সূর্যকে বোঝাতে 'প্রদীপ' (যা নিজে থেকে আলো বিকিরণ করে) উপমাটি বিভিন্ন ক্ষেত্রে ব্যবহৃত হলেও চন্দ্রের ক্ষেত্রে কখনোই এই উপমাটি ব্যবহার করা হয় নি। অন্যদিকে, সূর্যের আলোর প্রকৃতি বোঝাতে 'দিয়াউন', 'ওয়াহাজুন' প্রভৃতি শব্দ ব্যবহার করলেও চাঁদের আলো বোঝাতে যে 'নূর' শব্দটি ব্যবহৃত হয়েছে, সেই 'নূর' শব্দটি কখনোই সূর্যের আলোর ক্ষেত্রে ব্যবহার করে নি। এ থেকে বোঝা যায়, কুরআন সচেতনভাবেই শব্দগত পার্থক্যের মধ্য দিয়ে সূর্য ও চন্দ্রের আলোর প্রকৃতিগত পার্থক্য নির্দেশ করেছে। মরিস বুকাইলি, সূর্য ও চন্দ্রের জন্য ব্যবহৃত উপমা এবং এদের আলোর স্বরূপ প্রকাশের জন্য ব্যবহৃত শব্দের ভিন্নতা সচেতনভাবে কুরআন পাঠক সমীপে তুলে ধরায় বিস্ময় প্রকাশ করেছেন এবং কুরআনকে ঐশীগ্রন্থ হিসেবে স্বীকৃতি দিয়েছেন।
প্রখ্যাত আলোকশাস্ত্র বিজ্ঞানী আল-হাসান (আল-হ্যাজেন নামে সমধিক পরিচিত) কর্তৃক ১৫৭২ সালে প্রকাশিত 'কিতাব-আল-মানাযির' (আলোকবিদ্যা সংক্রান্ত পুস্তক) এ জানিয়েছেন, আরবি 'দিয়াউন' দ্বারা 'আবশ্যকীয় মৌলিক আলো' বোঝানো হয়; অন্যদিকে, 'নূর' দ্বারা 'অস্বাভাবিক বা কৃত্রিম আলো' বোঝানো হয়। আর আরবি অভিধান মতে, সূর্যের আলোকে 'দিয়াউন' বলা হয়, আর চন্দ্রের আলোকে 'নূর' বলা হয়। মুসলিমগণ বলেন, কুরআন সূর্যের আলোকে 'দিয়াউন' আর চন্দ্রের আলোকে সর্বদা 'নূর' বলে অভিহিত করণের মাধ্যমে অত্যন্ত যৌক্তিকভাবে ও বিস্ময়কর ভাবে নির্দেশ করেছে যে, সূর্যের আলো এর নিজস্ব আলো, অন্যদিকে, চন্দ্রের আলো কৃত্রিম আলো।
চন্দ্র বিদারণ
চন্দ্র পৃথিবীর একমাত্র প্রাকৃতিক উপগ্রহ। সৃষ্টির আদিকালে পৃথিবী সূর্য থেকে বিচ্ছিন্ন হয়ে প্রচণ্ড দ্রুত গতিতে ঘূর্ণায়মান থাকায় এর একটি অংশ ছিটকে বেরিয়ে আসে এবং মহাকর্ষ নিয়মানুযায়ী পৃথিবীর চারিদিকে আবর্তন করতে থাকে। এ আবর্তন কোটি কোটি বছর যাবৎ চলে আসছে, এতে কোন বিঘ্ন ঘটে নি।
যদি সপ্তম শতকে চাঁদ বিদীর্ণ হবার কোন ঘটনা ঘটত, তবে এ ঘটনার সাক্ষী পুরো বিশ্ব প্রত্যক্ষ করত। ঐতিহাসিকভাবে এ ঘটনার দলিল থাকত। কিন্তু এ ধরনের কোন দলিল প্রমাণ বিশ্বের অন্য কোথাও দেখা যায় না। জ্যোতির্বিদ্যার সাধারণ নীতি অনুযায়ীও এ ধরনের ঘটনা অস্বাভাবিক।
সমস্যার সমাধানে কোন কোন বিশেষজ্ঞ বলেছেন, চন্দ্রের বিদারণ কোন সাধারণ ঘটনা ছিল না; বরং এটি ছিল নবী মুহাম্মাদ কর্তৃক অনুষ্ঠিত একটি মুজিযা বা অলৌকিক ঘটনা। সাধারণ অভিজ্ঞতা, নীতি, তত্ত্ব দ্বারা কোন অলৌকিক ঘটনাই ব্যাখ্যা করা যায় না। জাকির নায়েকের মতে, যেহেতু ঘটনাটি অতীতে সংঘটিত একটি অস্বাভাবিক ঘটনা তা-ই ঘটনার সত্যাসত্য যাচাই করা সম্ভবপর নয়। তবে, কোন গ্রহ বা উপগ্রহে ফাটল সৃষ্টি হওয়া এবং পরে তা জোড়া লেগে ঠিক হয়ে যাওয়া জ্যোতির্বিদ্যার নিয়ম অনুযায়ী, অস্বাভাবিক হলেও কোন জ্যোতির্বিজ্ঞানী এধরনের ঘটনার সম্ভাব্যতাও নাকচ করেন নি। তাই, কুরআনের চন্দ্র বিদীর্ণ হবার দাবি অবৈজ্ঞানিক হতে পারে না। অন্যান্য ঐতিহাসিক সূত্রের অভাবে এ ঘটনাকে মিথ্যে সাব্যস্ত করা অসমীচীন বলে মনে করেন মুসলিম মনীষীগণ।
ভৌগোলিক অবস্থানের ভিন্নতা তুলে ধরে ইসলামি চিন্তাবিদগণ বলেন, যখন মক্কায় চন্দ্র বিদারণের ঘটনাটি ঘটে, তখন স্থানীয় সময় ছিল রাত। বিশ্বের সর্বত্র একই সময় রাত থাকে না বলে, চন্দ্র দ্বিখণ্ডনের ঘটনা পুরো বিশ্ব কর্তৃক পর্যবেক্ষিত হওয়া সপ্তম শতকের মত সময়ে সম্ভব ছিল না। এ ছাড়া বিশ্বের যেসব জায়গায় রাত ছিল, সেখানকার সবাই-ই এ ঘটনা পর্যবেক্ষণ করতে পারবে, বিষয়টা তা-ও না। কারণ, ভূ-পৃষ্ঠের নির্দিষ্ট স্থান থেকে নির্দিষ্ট কোন ঘটনা পর্যবেক্ষণ করতে পারার বিষয়টি বীক্ষণ কোণের উপর নির্ভর করে। বর্তমান বিশ্বেও চন্দ্রগ্রহণ বা সূর্যগ্রহণ হলে, বিশ্বের তাবৎ মানুষ সেই ঘটনা একই সাথে পর্যবেক্ষণ করতে পারে না।
দ্বিতীয়ত, ঘটনাটি বিভিন্ন অঞ্চলের বিভিন্ন সভ্যতার মানুষদের দ্বারা পর্যবেক্ষিত হলেও তা লিপিবদ্ধ হবার সম্ভাবনা কম। কেননা, তৎকালীন যুগের বিভিন্ন সভ্যতার ইতিহাস ও উল্লেখযোগ্য সব ঘটনার বিবরণ লিপিবদ্ধ আকারে পাওয়া যায় না।
তৃতীয়ত, ভারতবর্ষের কেরালা অঞ্চলের মালাবার প্রদেশের রাজা চক্রবতী ফারমা সপ্তম শতকে চন্দ্র বিদারণের এরূপ ঘটনা প্রত্যক্ষ করেছিলেন বলে লন্ডনকেন্দ্রিক ভারতীয় কার্যালয় পাঠাগারের এক নথিতে পাওয়া যায়। বর্ণিত আছে যে, উক্ত বিস্ময়কর ঘটনা পর্যবেক্ষণপূর্বক রাজা চক্রবতী স্বীয় পুত্রকে রাজ দায়িত্ব অর্পণ করে আরবদেশে নিজে গমণ করেন। মালাবার রাজা আরবদেশে যান, নবী মুহাম্মাদের সাথে সাক্ষাৎকারপূর্বক ইসলাম ধর্মে দীক্ষিত হয়ে নিজ দেশে যাত্রা শুরু করেন। পথিমধ্যে তার অকস্মাৎ মৃত্যু হয় এবং ইয়েমেন এর বন্দর নগরী জাফরে তাকে সমাহিত করা হয়।
ভারতবর্ষের রাজার সাথে নবী মুহাম্মাদের সাক্ষাতের ঘটনা ইসলাম ধর্মের দ্বিতীয় ধর্মশাস্ত্র হাদিসে এসেছে।